**6-7 сынып оқушылары**

**Мұғалім : Сапарова Ю.Н.**

**Тақырыбы: Алдаркөсенің қулығы**

**Ашық тәрбие сағатының мақсаты:** қазақ халқының ақылды айлакері, зерделі қудың жиынтық бейнесі ,аңыз кейіпкері- Алдаркөсе және оның қулығын сахналық көрініс арқылы көрсету,оқушыларды адалдыққа,мейірімді болуға тәрбиелеу.Наурыз мейрамы туралы оқушыларға түсінік беру; ұлтжандылыққа, дәстүрлерді қастерлей білуге тәрбиелеу; ұйымшылдылыққа, өнерге баулу;

Көрнекілік: нақыл сөздер, суреттер, ұлттық тағамдар, ұлттық бұйымдар,лед экран ,гүлдер;

**Сахна № 1**

Бірде хан уәзірлерін шақырып алып,кім жомарт екен:байлар ма,әлде кедейлер ме деп сұрай бастады.

**Хан:** - Қане уәзірлерім,айтыңдаршы,аса мейірімді,ауқатты адамдар ма,әлде кедейлер ме?

**Уәзір №1:** - Бай адамға кедеймен бөлісіп беретін нәрсесі көп,ал кедейде түк жоқ,олай болса жомарттығын немен көрсетеді?

**Уәзір №2:** - Кедейге үнемі бірдеме жетіспей жатады ғой,содан қабағын түйіп,ашуланып жүреді,ал байдың дүниесі көп болғандықтан ол әрдайым....

Хан сөзін бөліп:Жақсы,бұл сөздеріңді есімде сақтаймын,енді боссыздар.Ал,енді мен барып ақылғой кеңесшілерімнің сөзін тексеріп көрейін...(кетеді)

Ескі киім киіп көшеден жүріп келе жатып,жолаушыдан :

Құрметтім,айтшы,мына үйде кім тұрады?

**Бейтаныс :-** Бірінші уәзірдің үйі

Хан есігін тақылдатады

**Уәзір №1:** - Кімсің?

**Хан:** - Қайыршымын,баспаған жерімжоқ,үйіңе кіргізіп,тамақ берші

**Уәзір №1:-** Эй,арсыз неме,саған қандай сый көрсетуім керек?

**Хан:** - Сен байсың,мен кедеймін,сенде бәрі бар,ал менде түк жоқ,маған көмектесуіңе болады ғой.

**Уәзір №1:-** Кет әрі,саған беруге мен міндетті емеспін.Күзетшілерім,иттерді босатыңдар (иттердің дауысы естіледі,хан қашып кетеді)

**Хан: -** Солай де,сөзің бір басқа,ісің бір басқа,екінші кеңісшімді сынап көрейін...

Хан екінші уәзірдің есігін тақылдатады.

**Хан:-** Мүсәпір адамға садақа беріңдерші

**Уәзір №2:** - Эй,кедейлер көп,ал ауқатты адамдар аз,бай адам садақаны әр мүсәпіргебере берсе бар байлығы жоқ болады ғой.Сондықтан бұл жерден аулақ кет,ендігәрі келуші болма,кет!

**Хан:-** Бай адамдар жомарт болады деген сөз қайда?

**Уәзір №2**: - Ол бос сөз ,ол тек ханымызға жарайтын сөз,кет,болмаса иттерімді босатамын!

**Хан:** - Жарайды,байлардың жомарттығын өзім тексеріп көрдім,кедейлерді сынап көретін реті келді.

Түн,киіз үй,хан есікке тақылдатып тұр.

**Хан:** - Менің баспаған жерім жоқ,үйлеріңе түнеп шығуға рұқсат етіңдерші,ай,мейірімді жандар

**Кедей:** - Кіріңіз,кіріңіз,қымбаттым,төрлетіңіз,үйімде тынығып ,демалыңыз

**Хан:** - Күні бойы түк жемедім,тамақ болса...

**Кедей:** - Менде түк ештеңе....аааа,иәәә,бір жалғыз ғана қойым бар еді,алайда ,қазір оны сойып сіз үшін керемет тамақ пісіріп берейін.

**Хан:-** Тоқтай тұр,керемет тамаққа мен лайық емеспін,оданда сен қойды маған берші.

**Кедей:** - Ал,жарайды,қонақтың сөзі үйдің иесі үшін заң,алғыңыз келсе,алыңыз

Хан қойды ертіп алып кетеді.

**Хан**:- Жақсы,үйіңде қонақ болдым,ал енді сені үйіме шақырамын.

**Кедей:** - Ааа,сен қайда тұрасың?

**Хан**:- Мынау сарайда тұрамын.

**Кедей**: - Онда кімді сұраймын?

**Хан:** - Бірден ханды сұра.

**Кедей**: - Хеее,қалжыңбас ау,қалжыңбас

Сарай,хан,уәзірлер

**Хан:** - Берген ақылдарың үшін сендерге сый бермекшімін.

**Уәзір №2,№** : -жақсы болды ғой,тамаша,тамаша.

**Хан:** - Әрқайсыларың өз қызметіңе лайық үлес аласыңдар (хан ескі қалпағын киеді)

**Уәзір №2,№** : - Мына қайыршы ғой,хан болғаны ма сонда?Кешіріңіз,кешіріңіз (иттерден қашады)

Кедей кіріп келеді.

**Хан**: - Төрлет ,қадірлі қонағым

**Кедей**:- Сен сонда шынымен хан екенсің ғой!

**Хан**:- Сен үшін мен қонақжай үй иесімін,мен саған сыйлық дайындадым,қойыңның көшірмесін алтыннан жасаттым.Жомарттығың мен мейірімділігің жүз есе жарылқап және жүз есеге артсын!

Кедей қайтып келе жатып жол бойында балықшыны көріп қалады да:

**Кедей: -** Әй,досым,балық аулап отырсың ба?

**Балықшы:** - Иә,әлі отырмын.

**Кедей: -** Менің қуанышымда шек жоқ,ханымыздан Алла разы болсын,маған осындай сыйлық берді ғой,қарасаңшы!

**Балықшы:-**  Ооо,қандай керемет! (кедей кетеді)

**Сахна № 2**

Жылан балық

Бірде өзен бойында балықшы балық аулап отырды.Алыстан бай қарап тұрды.

**Балықшы:** - Оооппп,ооххоо,міне балық,мұндай балықты өмірімде ұстап көрмеппін,әйй,жәнііімм.

**Бай:** - Әй,тоқта,ақымық,бүл жерде балық аулауға тыйым салынған,бұл жер менікі.(мөр басылған анықтаманы көрсетеді) Қане ,айыппұл төле.

**Балықшы:** - Менің ақшам жоқ,байеке.

**Бай:** - Олай болса,балығыңды бер

**Балықшы:** - Оондай болмайды ғоой,байеекее,әділет қайда?

**Бай:** - Әділет дейді? Әйй,бұл жер менікі,балық та менікі,қайда барсаң бар!

Бай балықты алып кете барады

**Балықшы:** - Әйй,өмірімде бірінші рет сондай үлкен балық ұстаған едім…Енді осындай балық ұстағаныма кім сенед?(жылайды)

**Алдар:** - Эй,неге жылап отырсың?Балық қаппай жатыр ма?

**Балықшы: -** Қапқанда қалай.Тек мынау тасаған бай шыға келеді де,мынандай балық ұстаған едім,соны қолымнан тартып кетті.

**Алдар:** - Әәә,солай ма?Егер мен сенің балығыңды қайтарып берсем,бір балығыңды маған пісіріп бересің бе?

**Балықшы:-** Әрине,пісіріп берем.

Байдың алдынан Алдар шығады

**Алдар:** - Ойбай,ау,әу,жолама маған ,жолама,,ойбай,астағфируллах,ай,мынандай суық жыланды алып қайда барасың?

**Бай:** - Есің дұрыс па сенің?Қайдағы жылан?Сазан ғой,сазан.Көзің көрмей ме,қазір үйде жақсылап пісіріп жеймін.

**Алдар:-** Эйй,сенің есің дұрыс па?Бұны жеуге болмайды,бұны жесең құбыжыққа айналасың

**Бай:** - Ақымақ адам,сазан балықты бірінші рет көріп тұрған шығар(кетеді)

Алдынан Алдар басқа киімде шығады

**Алдар:** - Ой,әй бау,астағфируллах,астағфируллах,сақтай гөр,мынау қорқынышты жыланды құртшы әрі.

**Бай:** - Әй,кемпір,сен не деп тұрсың?Бұл жылан емес,сазан балық.

**Алдар:** - Сен қолыңа жыланды алып балық деп тұрғаның не?

**Бай:** - Әй кемпір,мен сонда жылан мен балықты білмеймін бе?

**Алдар:-** Мен саған айттым,осы жылан басыңды шағып алып жүрмесін,сонда көреріңді көресің,байқаааа.

**Бай:** - Не деп кетті бұл кемпір? (Әрі қарай кетеді)

Алдар басқа көріністе алдынан шығады

**Бай:** - Әй,шал,айтшы,неге бәрі мына сазан балықты жылан деп қоймайды?

**Алдар:** - Эээ,бағұс сені біреу дұғалап тастапты.Бұл жыланды саған берген адамның қарғысы тиген болар,әй обал ай,обал ай.Ол сұмдықты үйіңе әкелсеңболды,өзіңді әйеліңмен бірге бүкіл дүниеңмен қоса жәныңды алып қояды.

**Бай:** Оойй,енді қайттім мына жыланды?

**Алдар:** - Ээ тездетіп иесіне қайтарып бер қарғысыбасына көрінсін,сонда бәледен сен де құтыласың

(жолына кетеді,бай балықшыға қайтып барады)

**Бай: -** Ээ ақымақ неме,ал мына дұғалаған жыланыңды.

**Балықшы:** - Ооо,қайдағы жылан,қайдағы дұға,не деп тұрсың?

**Бай:** - Білем,білем не бергеніңді,мені ақымақ деп ойлайсың ба?(жолымен кетеді)

Балықшы мен Алдар балықты жеп отырып Балықшы:

**Алдар:-** Әйй,мына сазаның дәмді екен

**Балықшы:** - Шыныңды айтшы,балығымды қайтарып беретіндей сен не істедің оған?

**Алдар: -** Сен анау байға балығыңды берер сәтте оны дұғалап тастапсың (күліседі)

Алдарына ауыл тұрғынының біреуі келеді

**Тұрғын:** - Әйй,сіздер өздерің жеп отырсыздар ма?Наурызды тойлауды бастадыңыздар ма?

**Балықшы:** - Кел,кел,отыр.

Ауыл адамдары, қыз жігіттер Наурызды тойлауға дайындалып жатыр.

**Алдар:** - Мен сондай жақсы көремін Наурызды.

Қыздар бір- бірін шақырып ортаға шығады.Наурыз биін билейді.

**Тұрғын:** - Иә,осы мерекені бәріміз асыға күтеміз.Айтпақшы Наурызда Жер бетін Қыдыр ата аралайды деседі

**Балықшы:** - Қараңыздар,қараңыздар шынымен де Қыдыр Ата келе жатыр!

**Тұрғын:** - Батасын алып үлгірейік.Оның батасын алу әркімге де бұйыра бермейді

(Қыдыр Ата кіріп келеді)

**Қыдыр Ата:**- Ассалаумағалейкум!

Кейіпкерлер сәлемдеседі: Уағалейкум әссәләм! Біз сізді таныдық,сіз Қыдыр Атасыз

**Қыдыр Ата:** - Ия,мен Қыдырмын.Қазақ елін аралап,батамды беріп жүрмін.

**Тұрғын: -** Олай болса,батаңызды беріңіз

**Қыдыр Ата:**

Ниеттерің ақ болсын,

Наурыздың ақша қарындай!

Бастарыңа бақ қонсын,

Шашыңның барлық талындай!

Санасы өсіп адамның,

Көңілде кір қалмасын.

Құты қашып жаманның,

Жақсы тапсын жалғасын!

Тыныш болсын даламыз,

Таза болсын ауамыз,

Тұнық болсын суымыз!

Қатыгездік жоқ болсын,

Жомарттарымыз көп болсын,

Наурыз құтты болсын!

Аллаһу акпар!